cyanic-selkie/wikianc huggingface dataset:
Roman Petusjkov
Karriere
Ved Para-VM 2011 fikk han ingen medaljer i langrenn, men kom på 4.-plass på sprinten, 8.-plass på 15 km og 12.-plass på 10 km. I skiskyting fikk han gull på 2,4 km jaktstart og bronse på 7,5 km, mens han stilte ikke til start på 12,5 km. I 2013 deltok han igjen ved VM for funksjonshemmede, der han vant både 10 km og 15 km langrenn, samt langrennssprinten. Han deltok også på stafettlaget som vant 4 x 2,5 km stafett. I skiskyting vant han 12,5 km, og kom på 2.-plass på 7,5 km. På 7,5 km fikk han bronse.
Ved Paralympiske vinterleker 2014 i Sotsji vant seks av de syv øvelsene han stilte til start i. Han vant langrennssprinten og 15 km langrenn, samt at Russland vant 4 x 2,5 km stafett. På 10 km kom han på 4.-plass. I skiskyting vant både 7,5 km, 12,5 km og 15 km.
Celine Fariala Mangaza
Celine Fariala Mangaza (født 27. august 1967 i Bukavu i Zaïre, død 28. mai 2020 i Bukavu) med tilnavnet Mama Leki, var en kongolesisk aktivist for funksjonshemmede.
Leki et et ord på lingala som betyr «tante», og fungerer som en respektpartikkel i navnet.
Hun ble født i Bukavu øst i landet, og ble rammet av polio da hun var tre år gammel. Til tross for sykdommen og det forhold at jenter vanligvis ikke ble sendt til skolegang den gang, fikk hun skoleundervisning til og med sjette klasse. Da begynte hun som skredder. Hun etablerte i 2006 en egen skole for søm, med tanke på funksjonshemmede kvinner. Den ble kalt Association for the Wellness of Handicapped Women. Hun var ogspå visepresident for Safeco, en NGO i Bukavu som gav kongolesiske kvinner digitale ferdigheter.
Hun giftet seg med Fidel Batumike i 1994, og de fikk fire barn.
Mangaza døde i 2020, av covid-19.
Park Sung-je
Park Sung-je (født 3. august 1988) er en sørkoreansk ishockeyspiller.
Han representerte Sør-Korea under Vinter-OL 2018 i Pyeongchang, hvor han ble utslått i gruppespillet med det sørkoreanske landslaget.
Jon Drenning
Jon William Drenning (født 5. april 1965 i Jacksonville) er en amerikansk gitarist fra Florida.
Drenning ble tidlig interessert i musikk, og etter en Kiss-konsert da han var 12 ble han interessert i å spille gitar. Han hadde etter hvert gitaristene Eddie Van Halen, Randy Rhoads, Michael Schenker, Neal Schon og Uli Roth som idoler.
Han er også sportskritiker, skriver for College & Pro Football Newsweekly og Sportsform, forfatter av «The Drenning Draft Report» og deltok på ESPN2 som NFL Draft ekspert i 1994.
Mario Botta
Mario Botta (født 1. april 1943 i Mendrisio) er en sveitsisk arkitekt.
Botta begynte karrièren som assistent hos Le Corbusier og Louis Kahn. Som selvstendig arkitekt er det sistnevnte Botta har blitt mest påvirket av. Botta har virket i Sveits siden 1970, men er mest kjent for San Francisco Museum of Modern Art.
Skála
Skála (, dansk skrivemåte: Skåle), før 2011 også kalt Skáli, er en bygd på Færøyene. Den ligger på vestsiden av Skálafjørður på Eysturoy. I Skála ligger Færøyenes største skipsverft med slip, tørrdokk og verkstedhall, som også er bygdens største arbeidsplass. Den 1. januar 2017 hadde Skála 673 innbyggere.
Administrativt var Skála en del av Eysturoyar prestagjalds kommuna fra innføringen av det kommunale selvstyret i 1872. I 1892 ble Sjóvar sóknar kommuna utskilt som egen kommune. Skála kirkja ble oppført i 1940 som egen sognekirke for Skála og Skálabotnur. Skála har også tidligere vært kirkested. I 1952 ble de to bygdene også utskilt som en egen kommune, Skála kommuna. I 2005 ble Skála kommuna innlemmet i Runavíkar kommuna.
Første gang at Skála nevnes i skriftlige kilder, er i Hundebrevet fra siste halvdel av 1300-tallet.
Shanghai II-klassen
Shanghai II-klassen (Type 062) er en kinesisk kanonbåt som er i bruk hos mange mariner i verden.
Fatty and the Broadway Stars
Fatty and the Broadway Stars er en amerikansk stumfilm fra 1915 regissert av Fatty Arbuckle.
Edgars Bertuks
Edgars Bertuks (født 1. januar 1985 i Aluksne i Latvia) er en latvisk orienteringsløper som representerer den finske orienteringsklubben Turun Metsänkävijät.
Bertuks ble verdensmester på mellomdistansen under VM i sveitsiske Lausanne i 2012. Latvieren var før dette mesterskapet ikke blant de mest profilerte løperne. Det var derfor en overraskelse da han løp inn til gull foran russeren Valentin Novikov og hjemmehåpet Fabian Hertner. Bertuks fulgte opp med å ta bronse på langdistansen bak den norske gullvinneren Olav Lundanes og Matthias Merz fra Sveits. Også sesongen etter ble det bronse på langdistansen under VM, denne gang i de finske skogene nær Vuokatti. Denne gangen var det Thierry Gueorgiou og finnenes håp Jani Lakanen som ble for sterke for latvieren.
Fatty’s Chance Acquaintance
Fatty's Chance Acquaintance er en amerikansk stumfilm fra 1915 regissert av Fatty Arbuckle.
Kulturmedium
Et kulturmedium er et sterilt og vannholdig medium med alle uorganiske og organiske næringsstoffer som er nødvendig for vekst av mikroorganismer. Det kan også tilsettes agar og helles i sterile petriskåler. Vekst av ulike celler på agarskålene danner kolonier.
Hadramautisk
Hadramautisk er et utdødd semittisk språk. Det ble snakket i det som er dagens Jemen en gang i tiden mellom 800 f.Kr. og 600 e.Kr. særlig, men ikke utelukkende, i området kjent som Hadramaut.
Språket er et av de fire kjente språkene i den utdødde gruppen gamle sørarabiske språk.
Lee Don-ku
Lee Don-ku (født 7. februar 1988) er en sørkoreansk ishockeyspiller.
Institut d’Estudis Andorrans
Institut d'Estudis Andorrans (IEA) er et forskningsinstitutt i Andorra. Det ble opprettet i 1976. IEA har hovedkontor i Sant Julià de Lòria.
Mattis Mathiesen
Mattis Leonid Rakov Aleksewitch Mathiesen (født 30. juni 1924, død 9. oktober 2010) var en norsk fotograf og filmprodusent, opprinnelig fra Ålesund.
I sin ungdom reiste han fra hjembyen til England i en fiskeskøyte (1941) og oppnådde diplom ved en militær filmskole der, sammen med blant annet Gunnar Fougner og Roald Jøraandstad. Under den andre verdenskrig virket han som krigsfotograf i marinesammenheng.
Han fotograferte blant annet for filmene Elskere (1963) og Vildanden (1963). Sammen med Knut Andersen og Knut Bohwim startet han selskapet Teamfilm i 1962 som produserte mange av Olsenbanden-filmene. Han var produsent for Viva Villaveien! (1989) og filmutgaven av Fredrikssons fabrikk (1994).
Mathiesen deltok i flere bridge-norgesmesterskap for Akademisk bridgeklubb og bodde i Bærum.
Institut d’Estudis Andorrans
Virksomhet
Institut d'Estudis Andorrans ble etablert i 1976. Det hadde først i oppgave å bidra til utviklingen av det andorranske skolevesenet, spesielt med hensyn til læremidler og utdannelse av lærere.
Instituttet har etablert sentre i Barcelona og Toulouse, og hadde tidligere et tilsvarende i Perpignan. Sentrene i Catalonia og Frankrike fungerer også som andorranske kulturinstitutter.
Instituttets oppgaver ble i 1998 utvidet til å gjelde forskning generelt. IEA har to sentre: Centre de Recerca Sociològica (CRES) bedriver samfunnsforskning, mens Centre d'estudis de la neu i de la muntanya d'Andorra (CENMA) studerer snø- og fjellforhold.
Lee Don-ku
Han representerte Sør-Korea under Vinter-OL 2018 i Pyeongchang, hvor han ble utslått i gruppespillet med det sørkoreanske landslaget.
Arne Emil Christensen jr.
Arne Emil Christensen jr. (født 11. mai 1936) er professor emeritus i nordisk arkeologi ved Universitetet i Oslo. Fra 1990 til 2006 hadde han ansvar for Vikingskipsmuseet på Bygdøy. I 2009 ble Christensen tildelt Kongens fortjenstmedalje i gull.
I 1967 ledet Christensen, sammen med Svein Molaug, den første utgravningssesongen ved vraket av fregatten «Lossen» ved Hvaler. Han må derfor regnes som en av pionerene innenfor norsk marinarkeologi. Christensen har blant annet deltatt i Helge og Anne Stine Ingstads utgravinger på L'Anse aux Meadows. Han hadde også ansvaret for utgravingen av Klåstadskipet.
Christensen har arbeidet med temaet båter og båtbygging, i skjæringspunktet mellom arkeologi og etnologi.
Arne Emil Christensen jr. var gift med etnologen Anne Louise Gjesdahl Christensen og er fetter til etnologen Arne Lie Christensen.
Robert Stack
Robert Stack (født 13. januar 1919 i Los Angeles, California, død 14. mai 2003) var en amerikansk skuespiller.
Haplorhini
Haplorhini, også kalt tørrneseaper og rettneseaper, er en av to hovedgrener av primatene, som omfatter de høyere apene og spøkelsesaper. Den andre greina utgjør resten av halvapene. De forekommer opprinnelig i tropisk og subtropisk klima over hele verden (unntatt Madagaskar, der halvapene er de eneste primater). Gruppen omfatter imidlertid også mennesket, som i løpet av de siste 100,000 år har spredd seg til de resterende klimasonene.
Robert Stack
I tillegg til å opptre i mer enn 40 filmer, var Stack hovedpersonen i den populære TV-serien The Untouchables fra 1959 til 1963. Hans bestefar var en kjent operasanger ved navn Charles Wood, som gikk under navnet Modini. Innen han var tjue, hadde Stack oppnådd berømmelse som sportsmann. Stack var en ivrig polo-spiller og interessert i skytespill. Stack satte to verdensrekorder i leirdueskyting og ble nasjonal mester. I 1971 ble Stack valgt inn i National Skeet Shooting Hall of Fame. Stack var fast spaltist for Gun World magazine. Stack studerte drama og teater ved Bridgewater State College. Hans dype stemme og utseendet tiltrakk seg produsenter fra Hollywood.
Haplorhini
Systematikk
Spøkelsesapene har tidligere blitt regnet til halvapene, men er søstergruppen til de resterende apene. Denne resten sammenfattes gjerne som høyere aper (vestaper, menneskeaper og østaper).
Robert Stack
Stack fikk mye anerkjennelse for hans neste rolle, The Mortal Storm i 1940, der han spilte en ung mann som ble medlem av nazipartiet NSDAP. Under andre verdenskrig tjenestegjorde Stack som instruktør i den amerikanske marinen. Etter den andre verdenskrig fortsatte Stack sin filmkarriere og dukket opp i filmer som Luftens eskadrer (1948), Pappas elskerinne (1948) og Bwanadjevelen (1952). I 1954 ble Stack gitt sin viktigste film-rolle da han spilte mot John Wayne i filmen Ingen vei tilbake.
I 1957 ble Stack nominert til en Oscar for beste mannlige birolle for filmen For alle vinder. Stack dukket opp i TV miniserien Hollywood Wives fra 1985, og han dukket opp i flere episoder av den populære primetime-såpeoperaen Falcon Crest i 1986. Stack var gift med skuespiller Rosemarie Bowe fra 1956 og frem til hennes død. Stack gjennomgikk strålebehandling for prostatakreft i oktober 2002. Stack døde av et hjerteinfarkt den 14. mai 2003 i en alder av 84 år. Stack ble gravlagt ved Westwood Village Memorial Park Cemetery i Westwood, California. Han etterlot seg sønnen Charles Robert Stack.
Haplorhini
Inndeling
Inndelingen av primater følger Groves (2005).
Mytteriet på Bounty (1935)
Mytteriet på Bounty (originaltittel: Mutiny on the Bounty) er en amerikansk drama- og eventyrfilm fra 1935 regissert av Frank Lloyd. Hovedrollene spilles av Charles Laughton og Clark Gable. Den er basert på Charles Nordhoff og James Norman Halls roman med samme tittel fra 1932. Både boka og filmen er basert på det kjente Mytteriet på Bounty, som fant sted i 1789. Filmen ble belønnet med Oscar for beste film.
Haplorhini
Syn
Felles for disse apene er blant annet at synet har tatt over luktesansens betydning som viktigste sans. Morfologisk gir dette seg utslag i forholdsvis tettsittende og fremoverrettede øyne (som gir et mindre synsfelt, men tredimensjonalt syn). Kraniet har øyenhuler som er lukket bak, i motsetning til strepsirrhiniene, som kun har øyet omgitt av en beinbro, og øyehuler som er åpne bak mot tyggemuskelen slik som hos de fleste pattedyr.
Evnen til fargesyn varierer i gruppen. Spøkelsesapene mangler evnen til å skille på rødt og grønt, men har et utmerket nattsyn. De øvrige har fargesyn, men hos vestapene er det kun hunndyrene som har dette. Hos østapene har begge kjønn fargesyn, ettersom genet for fargesyn befinner seg på X-kromosomet deres, som resulterer i at de har to kopier av genet.
Ansikt
Fordi synet er den viktigste sansen hos haplorhiniene, er nesene tørre i motsetning til både strepsirrhiniene og andre pattedyr, som har fuktige neser. Videre er overleppe bevegelig og ikke lenger delt i to, men lukket.
Mytteriet på Bounty (1935)
Handling
I den engelske flåten kommanderer kaptein Bligh på seilskipet Bounty, og er en sann redsel for sitt mannskap. En av hans offiserer Fletcher Christian, gjør tilslutt felles sak med mannskapet, lager mytteri og setter kapteinen fra borde.
Om filmen
Mytteriet på Bounty har fått så mye som 93% på Rotten Tomatoes og i 1998 rangerte American Film Institute den som nr. 86 over sin liste over de 100 beste filmene i det 20de århundre.
Journalist Sven Egil Omdal beskrev den i 2010 på følgende måte: «''Stor dramatikk i Sydhavet. Britisk slaveri og tahitiske fristelser. Clark Gable åpenbart feilplassert''».
Bounty ble en av de aller mest besøkte filmene i USA i 1935. Det har blitt hevdet at den innbrakte ca 4,5 millioner på verdensbasis, hvorav halvparten i USA alene.
Filmen ble innspilt på Fransk Polynesia, Tahiti, det sørlige Stillehavet, samt flere steder utenfor kysten av California.
Priser
Mytteriet på Bounty ble i 1936 belønnet med Oscar for beste film, og ble nominert i ytterligere syv kategorier. Charles Laughton vant i tillegg prisen som beste mannlige hovedrolle ved New York Film Critics Circle Awards. Det amerikanske filminstituttet har kåret Laughtons rollefigur til filmhistoriens 19. beste skurkeskikkelse.
Andreas Ihle
Andreas Ihle (født 2. juni 1979) er en tysk padler som spesialiserer seg i kajakk flatvann. Han representerte landet sitt under Sommer-OL 2012 i London, der han tok bronse i K-2 1000 meter. Han tok også gull under Sommer-OL 2008, og sølv under Sommer-OL 2004.
Milada Skrbková
Milada Skrbková (senere Žemlová, født 30. mai 1897 i Praha i Østerrike-Ungarn, død 2. oktober 1935 i Praha) var en tsjekkoslovakisk tennisspiller som deltok i de olympiske leker 1900] i Antwerpen.
Skrbková vant en olympisk bronsemedalje under Sommer-OL 1920 i Antwerpen. Sammen med Ladislav Žemla kom hun på tredjeplass i mixed double-turneringen.
Ungarn under EM i friidrett 1974
Ungarn deltok med 21 utøvere under EM i friidrett 1974 som ble arrangert 2.–8. september 1974 i Roma. Ungarn tok en medalje under mesterskapet.
Beretta 950 Jetfire
Beretta 950 Jetfire er en liten italiensk pistol fra våpenprodusenten Beretta.
Den har enkel mekanisme med masseretardert sluttstykke og ramme av aluminium. Glidestykket og pipen er av karbonstål. Sikringen, som først kom i 1968, betjenes med tommelen, og sitter bak ved hammeren på venstre side. Spesielt med våpenet er at løpet er hengslet foran og kan vippes opp i bakkant. Pistolen ble produsert frem til 2003.
Oslo Nye Sparebank
Oslo Nye Sparebank var en sparebank stiftet i 1921 og som ble fusjonert med Vestlandsbanken (senere fusjonert inn i Fokus Bank) i 1975. Banken hadde nynorsk som forretningsmål, og var en viktig del av de nynorske forretningstiltakene som ble startet i mellomkrigstida.
Banken ble opprettet etter initiativ fra Bondeungdomslaget i Oslo, som også bidro med halvparten av grunnfondet til sparebanken. Halvparten av forstanderskapet i banken skulle velges blant innskytere som også var medlemmer i Bondeungdomslaget. Bakgrunnen for den nye banken var i realiteten pensjons- og sparekassenemndene i Bondeungdomslaget som ble slått sammen til ei nemnd som skulle finne en løsning på finansspørsmål for laget og medlemmene. Ildsjelene bak tiltaket ønsket både å fremme sparetanken blant ungdom og styrke nynorsken i forretningslivet. I tillegg kunne en slik nynorskbank gi et trygt og sikkert økonomisk grunnlag for målreisinga og alle forretningstiltaka i målrørsla.
I 1958 var grunnfondet til banken 270 000 kr (tilsvarer 3,1 mill 2010-kroner) og forvaltningsmidlene 6,67 mill kr (tilsvarer 65,1 mill. 2010-kroner ).
Oslo Nye Sparebanks Fond
Vestlandsbanken kjøpte opp Oslo Nye Sparebank i 1975. Kjøpssummen var 1,1 mill kr (tilsvarer 5,3 mill 2010-kroner), og denne summen ble til grunnkapitalen i Oslo Nye Sparebanks Fond. Fondet er i dag på ca 3,5 mill kr.
Oslo Nye Sparebanks Fond har som formål å gi støtte til slike tiltak som sparebanker vanligvis støtter, men særlig tiltak som er til gavn for innflyttere eller organisasjonene deres i Oslo eller nabokommunene. Fondet gir bare tilskudd til nynorsktiltak.
Fondet har et styre med fire medlemmer. Styret i Bondeungdomslaget i Oslo, styret i Noregs Mållag, styret i Sparebankforeningen og Kredittilsynet utpeker ett medlem hver, med personlig varamedlem. Administrasjonen i Norsk Barneblad fungerer som sekretariat for fondet.
Malvik kirke
Malvik kirke er en korskirke fra 1846 i Malvik kommune, Trøndelag fylke.
Byggverket er i tømmer og har 700 plasser.
Kirken ble innviet 18. november 1846 av biskop Riddervold. Kirken ligger på samme sted som tidligere kirker, og erstattet kirke innviet i 1656, som ble revet i juli 1846.
Tor Oftedal
Tor Olav Oftedal (født 14. januar 1925 i Sandnes, død 5. oktober 1980) var en norsk journalist og politiker (Ap). Han ble innvalgt på Stortinget fra Buskerud i 1969, og var stortingsrepresentant frem til sin død i 1980.
Oftedal begynte karrieren som journalist i 1ste Mai, før han deretter var ved Arbeidernes Pressekontor. Her var han stortingsmedarbeider fra 1947 til 1954, samtidig som han var redaktør for Fritt Slag 1951–1952. Han ble politisk medarbeider i Fremtiden i Drammen i 1954, og fra 1964 til 1969 var han avisens redaktør.
Han var sjef i Riksrevisjonen i 1978–1980, og hadde i denne tiden permisjon fra Stortinget.
Fatty’s Faithful Fido
Fatty's Faithful Fido er en amerikansk stumfilm fra 1915 regissert av Fatty Arbuckle.
Mineisk
Mineisk var et gamle sørarabiske språk innenfor de semittiske språk som ble snakket i Jemen en gang mellom 1200 f.Kr. og 100 e.Kr. Hovedområdet hvor det var i bruk kan ha vært lokalisert i regionen al-Jawf i nordøstlige Jemen, først og fremst i Wadi Madhab. De meste av tekstene i dette språket ble skrevet av mineere, men andre tempelsamfunn i Wadi Madhab (Nashshan, Kaminahu, Haram, og Inabba') benyttet også språket.
Emile Zolas liv
Emile Zolas liv (originaltittel: The Life of Emile Zola) er en amerikansk biografisk dramafilm fra 1937 som omhandler den franske forfatteren Émile Zolas liv og virke. Regi er ved William Dieterle. Rollen som Zola spilles av Paul Muni.
Handling
Zolas liv følges fra han er fattig kunstner til han får gjennomslag i Dreyfus-saken, som blir fremstillet i alle sine faser. Parallelt med at Dreyfus blir gjeninnsatt i hæren, dør Zola av kullosforgiftning i sitt hjem.
Handlingen strekker seg fra 1862 til 1902.
Om filmen
I år 2000 ble Emile Zolas liv innlemmet i USAs Library of Congress' National Film Registry på grunn av sin betydning for kulturarven (inklusjonskriteriet var at filmen ble ansett for å være «culturally, historically, or aesthetically significant»).
Journalisten Sven Egil Omdal beskrev den i 2010 på følgende måte: «''Flott manus, i respekt for temaet. God film for dem som liker taler''».
Priser
Filmen ble belønnet med tre Oscar (beste film, beste manus og beste mannlige birolle), og nominert i ytterligere syv kategorier. Den ble i tillegg belønnet med prisen for beste film ved New York Film Critics Circle Awards, og Paul Muni vant prisen som beste skuespiller.
Park Jin-kyu
Park Jin-kyu (født 18. desember 1991) er en sørkoreansk ishockeyspiller.
Han representerte Sør-Korea i Vinter-OL 2018 i Pyeongchang, hvor han ble utslått i gruppespillet med det sørkoreanske landslaget.
My Coloring Book
Barbra Streisands versjon
Sangen ble arrangert og dirigert av Bob Mersey. Den ble utgitt som Streisands andre single (Columbia 4-42648) i november 1962. B-siden var «Lover Come Back to Me»
Denne versjonen ble gjenutgitt som single i mars 1965 som en del av «Hall of Fame»-serien med «Happy Days Are Here Again» på B-siden. Den var også spilt inn i 1962.
Streisand gjeninnspilte senere sangen. Den ble utgitt på hennes andre album, The Second Barbra Streisand Album.
Sandy Stewarts versjon
Sangen har blitt spilt inn av Sandy Stewart og utgitt på single med «I Heard You Cry Last Night» på B-siden i 1962.
Norsk versjon
Juul Hansen har skrevet en norsk tekst. Den norske tittelen er «Vals Palett».
Loris Dominissini
Loris Dominissini (født 19. november 1961 i Udine i Italia, død 4. juni 2021 i San Vito al Tagliamento i provinsen Pordenone) var en italiensk fotballspiller og -trener.
Dominissini var midtbanepiller for fotballklubbene Udinese, Triestina, Pordenone, Messina, Pistoiese, Reggiana, Sevegliano og Pro Gorizia.
Etter sin egen spillerkarriere var han trener for Udinese, Como, Ascoli, Spezia, Pro Patria, Reggiana og til den belgiske klubben Visé.
Han døde 58 år gammel av covid-19 på Ospedale di San Vito al Tagliamento den 4. juni 2021.
Svømming under VM i svømmesport 2013 – 50 meter fri menn
50 meter fri menn var en svømmeøvelse som ble arrangert under VM i svømmesport 2013 i Palau Sant Jordi i Barcelona i Spania den 2. og 3. august.
Rekorder
Før konkurransene var gjeldende verdens- og mesterskapsrekorder som følger:
Forsøksheat
Forsøksheatene ble avholdt fra kl 10:00.
Semifinaler
Semifinalene ble avholdt fra kl 18.38.
Finale
Finalen ble avholdt kl 18.09.
Fatty’s New Role
Fatty's New Role er en amerikansk stumfilm fra 1915 regissert av Fatty Arbuckle.
Abdullah Al-Mayouf
Abdullah Al-Mayouf (født 23. januar 1987) er en saudiarabisk fotballspiller som spiller for den saudiarabiske klubben Al-Hilal SFC.
Landslaget
9. september 2013 fikk han sin første landskamp for mot Trinidad og Tobago.
Han ble tatt ut i s tropp til VM i fotball 2018 i Russland.
Thousand Island
Thousand Island er en salatdressing, en variant av russisk dressing, typisk laget av majones, ketchup og en blanding av finhakkete grønnsaker, som regel sylteagurk, løk, paprika og/eller grønne oliven; hakket hardkokt egg er også vanlig. I Norge har Thousand Island vært en uunngåelig ingrediens i forretten rekecocktail. Den brukes også i salater og som saus på sandwicher.
Fatty’s Plucky Pup
Fatty's Plucky Pup er en amerikansk stumfilm fra 1915 regissert av Fatty Arbuckle.
Jacob Clear
Jacob Clear (født 18. januar 1985) er en australsk padler som spesialiserer seg i kajakk flatvann. Han representerte landet sitt under Sommer-OL 2012 i London, der han tok gull i K-4 1000 meter.
Hellas under Sommer-OL 1920
Hellas under Sommer-OL 1920. 52 sportsutøvere fra Hellas deltok i åtte øvelser, blant annet skyting og fotball under Sommer-OL 1920 i Antwerpen. De kom på nittendeplass med en sølvmedalje.
Mostadmark kapell
Mostadmark kapell er en langkirke fra 1986 i Malvik kommune, Trøndelag fylke.
Byggverket er i tre og har 120 plasser.
Adkomst til stedet er via Fv963.
Det er ikke kirkegård ved kapellet.
Skospenne
Skospenne er en spenne brukt for å feste remmen på lærsko. Det har vært laget skospenner i sølv, men skospenner i kobberlegeringer var mer vanlig, og det har også vært laget skospenner i tinn og jern. I middelalderen var det vanlig at sko ble snørt med remmer, men skospenner er nevnt i en innbofortegnelse for kong Magnus Erikson fra 1340.
Skospenner ble populære i europeisk motedrakt på siste del av 1600-tallet. Det var stor produksjon av skospenner i England, og fra engelske verksteder ble det eksportert skospenner, blant annet til Norge. I et skattemanntall fra forsteder til Christiania i 1683, står det at engelskmannen Christopher Sørensen laget skospenner. I portrettet fra 1699 av storbonden Bjørn Frøysåk med familie fra Gol i Hallingdal, står både han selv og alle hans sønner med snøresko, og utover på bygdene i Norge ser det ut til at skospenner først blir mer vanlig et stykke ut på 1700-tallet.
Skospenner har vært brukt av både menn og kvinner. De eldste skospennene er nærmest kvadratiske mens de rektangulære eller ovale formene blir dominerende på slutten av 1700-tallet. Skospenner er støpt. For en gjørtler var det lett å ta en avstøpning for så å kopiere både form og dekor, og populære typer har derfor hatt stor utbredelse.
Augsburgtransaksjonen
Augsburgtransaksjonen er en erklæring fra 1548 der keiser Karl V av det tysk-romerske rike samler De sytten nederlandske provinsene i en rikskrets, den Burgundisk Rikskretsen, separat fra de andre Habsburgske landområdene. Dermed ble den løsere sammenhengen mellom provinsene i som var samlet i en personalunion omsatt til en annen sammenheng – den Burgundiske Rikskrets. I den pragmatiske sanksjonen av 1549, et amendement i Habsburgernes familierett, gikk han et skritt videre og fastla at Nederlandene kun skulle gis i arv som én enhet – ikke splittet i de enkelte provinser, grevskap, hertugdømmer osv.
Drammens Tidende (1815–1832)
Drammens Tidende var en avis som utkom i årene 1815 til 1832, og blir regnet som Norges første virkelige lokalavis.
Avisen ble startet av, eid av og utgitt av den danskfødte boktrykkeren Carl Fedinand Rode. De første par årene ble publikasjonen redigert av prest S. Tybring og krigsråd P. P. Floor, men fra 1817 sto Rode selv for redigeringen av avisen.
Skamania County
Skamania County er et fylke i den amerikanske delstaten Washington. Det ligger i lengst sør i staten og det grenser mot Lewis County i nord, Yakima County i nordøst, Klickitat County i øst, Clark County i vest og mot Cowlitz County i vest. Det har også grense mot delstaten Oregon i sør.
Drammens Tidende (1815–1832)
Drammens Tidende skiltet med å være «kgl. priviligeret». Det innebar at Rode hadde fått justisdepartementets tillatelse til å utgi avisen - og til å bringe annonser. Det siste var viktig, og slett ingen selvfølge. I praksis betydde dette et brudd på annonsemonopolet avisen Norske Intelligenz-Seddeler hadde hatt i området rundt hovedstaden.
Skamania County
Skamania Countys totale areal er 4 361 km² hvorav 71 km² er vann. I 2000 hadde fylket 9 872 innbyggere og administrasjonssenteret ligger i byen Stevenson som også er fylkets største by. Fylket ble grunnlagt i 1854 og har fått sitt navn etter et indiansk ord som betyr "raskt vann" som refererer til elven Columbia River.
Indian Peace Keeping Force
Indian Peace Keeping Force (IPKF), var en indisk militær styrke som var plassert i det nordlige og østlige Sri Lanka på et fredsbevarende oppdrag. Grunnlaget for operasjonen var å overvåke avtalen som i 1987 ble inngått mellom Sri Lankas regjering og separatistbevegelsene; en avtale India hadde forhandlet frem for å få en slutt på stridighetene.
Dave Smith
David Smith (født 13. februar 1987) er en australsk padler som spesialiserer seg i kajakk flatvann. Han representerte landet sitt under Sommer-OL 2012 i London, der han tok gull i K-4 1000 meter.
Troms Forsvarsmuseum
Troms Forsvarsmuseum er et militær- og kjøretøyhistorisk museum på Setermoen i Bardu i Troms. Museet har en stor samling av militære kjøretøyer, både pansrede og upansrede, som har vært brukt i det norske forsvaret. Utstillingene omfatter også en rekke uniformer og utstyr, særlig med tilknytning til Brigaden i Nord-Norge. I 2004 hadde museet 4000 besøkende. Troms Forsvarsmuseum er en avdeling tilknyttet Midt-Troms Museum.
Degerö
Degerö (finsk: Laajasalo) er en bydel i Helsingfors, Finland. Den består av øyene Degerö, Sandhamn og Villinge samt noen mindre øyer. Her ligger boligområdene Uppby, Jollas og Hästnässund og fritidsområdene Vårdö, Turholm, Villinge og Östra holmarna. I Stansvik ligger en oljehavn som planlegges stengt i 2010. Antall innbyggere i bydelen var i 2008.
thumb|200px|left|Degerö kyrka I Degerö er det mange naturområder, og derfor er dette et yndet boligområde for barnefamilier.
På Sandhamn ligger Forsvarshögskolan og en militærforlegning.
Fatty’s Reckless Fling
Fatty's Reckless Fling er en amerikansk stumfilm fra 1915 regissert av Fatty Arbuckle.
Œ
Ligaturen Œ var vanlig i bruk for latinske og greske tekster og i biologisk nomenklatur helt opp på 1900-tallet. Den har etter hvert blitt faset ut til fordel for oe både på grunn av faren for forveksling med æ, og for å tilpasses skrivemaskiner og primitive datamaskiner som ikke hadde Œ.
Hendes Majestæt Dronningens Jagtkaptajn
Hendes Majestæt Dronningens Jagtkaptajn er et dansk militærembede som inngår i Dronningens hoff.
Jagtkaptajnen (avledet fra yacht) er kaptein på kongeskipet «Dannebrog» og har kommandørs grad i Marinen. Jagtkaptajnen utgjør således et forbindelsesledd mellom monarken og Marinen, og fungerer som Kongehusets rådgiver i maritime spørsmål. Jagtkaptajnen arbeider både for Kongehuset og som selvstendig institusjon under Forsvarsministeriet. I forbindelse med det sistnevnte løser Jagtkaptajnen en rekke oppgaver for Forsvaret generelt.
Historisk har Jagtkaptajnen også hatt andre og mere formelle oppgaver. Fra 1749 til 1868 var Jagtkaptjanen også generaladjutant, og fra 1923 til 1951 var han også leder av monarkens adjutantstab.
Jagtkaptajnen har siden oktober 2008 vært kommandør Lars Rosendahl Christophersen.
Hemiphileurus depressus
Hemiphileurus depressus er en bille som hører til gruppen hornbiller i familien skarabider (Scarabaeidae).
Utseende
En avlang, hvelvet, middelsstor (lengde gjerne ca. 20 millimeter), blankt svart hornbille. Hannen har to korte horn i pannen. Pronotum er hvelvet og rundet med en lite utviklet midtfure, dekkvingene har markerte punktstriper. Beina er kraftige, leggene med nokså lange tenner på yttersiden.
Levevis
Larvene lever i råtten, død ved, de er rovdyr som jakter på andre vedlevende insekter. De voksne billene kan leve temmelig lenge.
Cilla Black
Cilla Black, egentlig Priscilla Maria Veronica White, (født 27. mai 1943 i Liverpool, død 2. august 2015 i Marbella i Spania ) var en britisk sangerinne. Etter The Beatles var hun en av de største artistene fra Liverpool, og den eneste kvinnelige artisten fra denne byen som slo gjennom. Hun fikk aldri noe gjennombrudd i USA, men satset på en karriere i Storbritannia.
Som tenåring jobbet hun i garderoben til den legendariske klubben The Cavern og fikk sjansen til å prøvesynge der. The Beatles' manager Brian Epstein bestemte seg for å hjelpe henne i gang. Hun fikk sitt store gjennombrudd med Burt Bacharach-låten «Anyone Who Had a Heart», som nådde førsteplassen på salgslistene i Storbritannia. Oppfølgeren «You're My World» gikk også til topps på listene. Blant Cilla Blacks største hits siden er «Alfie», «Don't Answer Me», «Love's Just a Broken Heart», «Surround Yourself with Sorrow», «Something Tells Me» og «I Couldn't Take My Eyes Off You». Paul McCartney og John Lennon gav henne noen låter, og Paul McCartney skrev en låt til henne. Fra slutten av 1960-tallet var hun mer aktuell innen TV enn innen musikk.
CIENS
CIENS – Forskningssenter for miljø og samfunn (Oslo  C entre for  I nterdisiplinary  En vironmental and  S ocial Research) er et strategisk forskningssamarbeid mellom selvstendige forskningsinstitutter og Universitetet i Oslo. Senteret er basert på felles faglige strategier og forskningsprogram, samarbeid om forsknings- og formidlingsoppgaver og samlokalisering av rundt 500 personer i Forskningsparken på Blindern i Oslo.
I 2013 åpnet CIENS toppsenter i CIENS-bygget. Det skal være en faglig og sosial møteplass for CIENS og deres nettverk og samarbeidspartnere.
Tate Smith
Tate Smith (født 19. november 1981) er en australsk padler som spesialiserer seg i kajakk flatvann. Han representerte landet sitt under Sommer-OL 2012 i London, der han tok gull i K-4 1000 meter.
Telofase
Telofase (fra gresk τελος, som betyr «slutten») er en del både av mitose og meiose i eukaryotiske celler. I denne fasen reverseres effektene av profase og prometafase, en slags opprydning etter mitosen.
To kjerner formes i cellen. Søsterkromatidene som ble delt i Anafasen fester seg til hver sin ende av cellen og dekkes av kjernemembran dannet fra fragmenter av morcellens kjernemembran. Begge settene med nye kromosomer, nå omgitt av ny kjernemembran, brettes ut til kromatin. Mitosen er fullført etter telofasen, men celledelingen er enda ikke ferdig.
Mikrotubule som ikke er koblet til kinetokoren (proteinsnella som trekker kromosomene til hver sin ende av cellen i M-fasen) forlenges, noe som bidrar til cellevekst.
Cytokinese skjer som regel samtidig som kjernemembranet dannes, men er en egen prosess, ikke koblet til telofasen.
Mitose
Oyggjarnar
Oyggjarnar («Øyene») var et tidsskrift for kvinner på Færøyene. Innholdet var dog hovedsakelig kjønnsnøytralt, men la vekt på kvinners rettigheter, arbeid og utdannelse. Utgivelsen ble finansiert ved at 250 færøyske kvinner tegnet et treårs abonnement for 9 kroner. Dette utgjorde ca. 3 % av den kvinnelige befolkningen på Færøyene. Oyggjarnar ble skrevet på færøysk, og ble utgitt med Helena Patursson som redaktør fra 1905 til 1908. Det var faktisk det eneste tidsskriftet som utkom noenlunde regelmessig på øyene i disse årene. I 1907 krevde bladet og dets redaktør kvinnelig stemmerett, hvilket ble innført i 1915.
Norges Bedriftsidrettsforbund
Norges Bedriftsidrettsforbund (NBIF) er Norges tredje største særforbund under Norges idrettsforbund og olympiske og paralympiske komité (NIF), og organiserer bedriftsidrett i Norge. Bedriftsidretten er tuftet på frivillighet og har 300 000 medlemmer fordelt på om lag 4 200 bedriftsidrettslag. Bedriftsidretten organiserer diverse idrettsrelaterte aktiviteter for virksomheter i hele Norge blant annet «Sykle til Jobben»-aksjonen.
Det arrangeres serier og turneringer i innebandy, fotball, håndball, ishockey, bowling i tillegg til rundt 40 andre idretter.
Bedriftsidrettens virksomhetsidé er å styrke medlemmenes helse og trivsel ved å skape varig motivasjon for en aktiv livsstil. Bedriftsidretten er en medlemsorganisasjon, og virksomheten er ideell og basert på frivillighet.
Historie
Tidlig på 1900-tallet var fagbevegelsen opptatt av å koble idrett og friluftsliv til bedriftene, og egne arbeideridrettsforeninger ble dannet. Arbeidernes Idrettsforbund, stiftet i 1924, hadde bedriftsidretten som prioritert oppgave, og det opprettet et eget bedriftsidrettsutvalg i 1931 som skulle arbeide med utvikling. Etter sammenslåingen av idretten i 1940 ble bedriftsidretten etablert som et utvalg under Norges Idrettsforbund (NIF). I 1957 ble Norges Mosjons- og Bedriftsidrettsforbund (NMBF) stiftet. Handikapidrett ble administrert av et utvalg i bedriftsidrettsforbundet frem til Norges Handicapidrettsforbund ble eget særforbund i NIF 1971. Også idrett blant sjømenn er en form for bedriftsidrett som tidligere var organisert gjennom den statlige velferdstjenesten for handelsflåten.
Organisering
Bedriftsidretten har arbeidslivet som arena, som det eneste forbundet i NIF. I tillegg til NIF, er Norges Bedriftsidrettsforbund også medlem av European Federation for Company Sports (EFCS).
Høyeste myndighet i Bedriftsidrettsforbundet er Forbundstinget som avholdes hvert tredje år. Forbundstinget velger Forbundsstyret, som leder organisasjonen i tingperioden. Styret består av president, visepresident, fem medlemmer og ett varamedlem. I tillegg oppnevner arbeidslivsorganisasjonene NHO og LO ett medlem hver. En representant fra de ansatte har også fast plass i styret.
Forbundsadministrasjonen står for den daglige driften av forbundet. Administrasjonen blir ledet av en generalsekretær. Administrasjonen er lokalisert til Ullevaal Stadion i Oslo, sammen med NIF og store deler av norsk idrett.
Typer bedriftsidrettslag
Det finnes flere typer bedriftsidrettslag, og kan omfavne en av følgende kategorier:
De tre typene medlemskap er ordinært bedriftsidrettslag (minimum 10 deltakere), enklere bedriftsidrettslag (forenklet organisering og drift) og område-bedriftsidrettslag (for enkeltmannsforetak og mindre bedrifter).
Naxi (Luzhou)
Det har et areal på 1 150,6 kvadratkilometer og teller 470 170 innbyggere (2003).
Samferdsel
Kinas riksvei 321 løper gjennom området. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i provinsen Sichuan.
Sjakhtar Donetsk
Sjakhtar har hatt to navn tidligere: Stakhanovets (1936–1946) og Sjakhtjor (1946–1992). Klubben ble grunnlagt i mai 1936 som Stakhanovets etter Aleksej Stakhanov.
Sjakhtar har spilt ni ganger i Mesterligaen: 2000/2001, 2004/2005, 2006/2007, 2007/2008, 2010/2011, 2011/2012, 2012/2013, 2013/2014 og 2014/2015.
Spillerstall
Oppdatert 24. november 2021.
Du kan ikke ta det med dig
Du kan ikke ta det med dig (originaltittel: You Can't Take It With You) er en amerikansk filmkomedie fra 1938 regissert og produsert av Frank Capra. Hovedrollene spilles av James Stewart, Jean Arthur, Lionel Barrymore og Edward Arnold. Den er basert på George S. Kaufman og Moss Harts skuespill You Can't Take It with You, fra 1936.
Filmen ble belønnet med to Oscar, inkludert for Beste film. Regissør Frank Capra ble tildelt sin tredje strake Oscar for denne filmen.
Handling
Alice (Jean Arthur), den eneste «normale» medlem av den eksentriske Sycamore-familien, blir forelsket i Tony Kirby (James Stewart). Hans velstående bankmannfar, Anthony P. Kirby (Edward Arnold), og hans snobbete mor (Mary Forbes), misliker imidlertid dette forholdet. Kirby-familien inviteres til middag hos familien Sycamore, men ting går ikke helt som Alice hadde håpet. Forskjellen mellom de to familienes livsstil og mentalitet kommer for alvor til syne under besøket. Det forelskede paret blir årsaken til at deres meget forskjellige familier gjenoppdager de enkle gleder i livet.
Om filmen
Filmen har fått så mye som 96% på Rotten Tomatoes.
Journalist Sven Egil Omdal beskrev den i 2010 på følgende måte: «Regissøren Frank Capra håvet inn oscars i 30-årene, her med en glimrende spilt komedie».
Filmen innbrakte $5,3 millioner på verdensbasis (rentals).
Fire TV-filmer (1945, 1947, 1979 og 1984) og to TV-serier (1978 og 1987).
Priser
Filmen ble belønnet med to Oscar (beste film og beste regissør). Den ble nominert i ytterligere fem kategorier.
Vladimir Alikin
Vladimir Aleksandrovitsj Alikin (russisk: Владимир Александрович Аликин; født 1957 i Novo-Iljinsk i Perm oblast) er en tidligere sovjetrussisk skiskytter.
Magnhild Skjesol
Magnhild Elisabeth Skjesol (1931-2020) var en norsk håndballspiller som representerte Skogn Idrettslag.
Hun var med å vinne fem kongepokaler og NM utendørs som lagkaptein på Skogn IL i 1958, 1959, 1960, 1961 og 1962. Hun var også med på to NM-gull innendørs i 1963 og 1965.
Vladimir Alikin
Under OL 1980 i Lake Placid tok Alikin gull med Sovjetunionens stafettlag, i tillegg tok han sølv på sprintdistansen.
Magnhild Skjesol
Hun spilte 33 kamper på det norske A-landslaget i håndball i perioden 1958-1963. Hun var kaptein i 29 av disse kampene.
Vladimir Alikin
Fra verdensmesterskapene har han fire medaljer – bronse på 10 km i 1982 og tre bronsemedaljer fra stafettene (1979, 1981 og 1982).
Magnhild Skjesol
Etter hun la opp som spiller, var hun trener i Skogn IL. Hun ble utnevnt til æresmedlem av Skogn IL i 1976.
Fatty’s Tintype Tangle
Fatty's Tintype Tangle er en amerikansk stumfilm fra 1915, regissert av Fatty Arbuckle.
Handling
Fatty forsøker å frigjøre seg fra undertrykkelsen som svigermoren hans fører til.
Men dette fører også til en rekke komplikasjoner som truer med å ødelegge hele ekteskapet hans.
Magnhild Skjesol
Skjesol ble rangert som nummer 91 på listen over de tusen beste idrettsutøverne i Trøndelag i avisa Nidaros sin kåring i 2022.
Planes of Fame Air Museum
Planes of Fame Air Museum er et luftfartsmuseum i Chino i California, og Valle, Arizona. Muséet har mange fly og en statisk utstilling som inneholder flere sjeldne eksemplarer under restaurering.
Historie
Planes of Fame Air Museum ble grunnlagt av Edward T. Maloney den 12. januar 1957 i Claremont California, for å bevare historisk viktige fly. På den tiden ble det kalt Air Museum. En liten gruppe frivillige, inklusive den fremtidige presidenten for muséet, Steve Hinton, satte i gang med å gjøre muséets fly flyvedyktige.
I 1962, etter at muséets samling av fly og memorabilia vokste ut over sitt opprinnelige hjem, flyttet det til den nærliggende Ontario internasjonale lufthavn, Ontario i California.
I 1970 ble flyplassen sanert og Ontario Air Museum ble tvunget til å flytte igjen. De ikke-flyvedyktige fly ble en del av Movie World: Cars of the Stars and Planes of Fame Museum i Buena Park, California, i nærheten av Knott's Berry Farm, mens de flyvedyktige flyene ble flyttet til Chino Airport, om lag 48 km unna. Denne flyplassen var tidligere hjemmet til Cal-Aero Academy, et Army Air Corps anlegg som trente mer enn 10 000 piloter før slutten av andre verdenskrig.
Akademiet stengte i 1973, Plans of Fame ble overført, sammen med den statiske flyutstillingen til Chino.
Etter hvert som flere og flere fly ble restaurert og samlingen vokste, ble en ny utstilling anlagt. Den ble åpnet i 1995 på Valle, Arizona, beliggende halvveis mellom Williams, Arizona, og syd for Grand Canyon. Det huser mer enn 40 av muséets fly, mange er flyvedyktige.
Chino-anlegget ble ytterligere utvidet i 2004-08, og to nye hangarer ble lagt til, nye kontorer, en gavebutikk, et bibliotek og «Hands-on» Aviation utdanningssenter for ungdom. Visse områder for jets og andre fly fra Koreakrigen, Den kalde krigen og Vietnamkrigen ble lagt til. I oktober 2009 ble en dedikert ny hangar lagt til. Den huser en sjelden Lockheed P-38 Lightning.
Samlingene
Muséets samling av japanske fly er den største av sitt slag i verden. Denne samlingen inneholder bare det eneste flyvedyktige japanske Mitsubishi A6M Zero jagerflyet med sin opprinnelige Sakae-motor og en Aichi D3A som var omtalt i filmen ''Tora! Tora! Tora!''.
Mange andre sjeldne fly er bevart i flyvedyktig tilstand, som en North American P-51A Mustang, den eneste Northrop N9MB Flying Wing, en Boeing P-26A Peashooter, en Lockheed P-38J Lyn og en Republick P-47G Thunderbolt.
Månedlige flyvninger og årlige airshow
Muséet har et månedlig mini-air show rundt et bestemt tema,  for eksempel: første verdenskrig, luftfart, eksperimentelle fly, Koreakrigen, fly i filmene og Naval Aviation. Hvert mini-air show starter med ett eller flere foredrag og seminarer holdt av mennesker som var involvert i de utvalgte flyene (for eksempel kamppiloter), etterfulgt av en flydemonstrasjon av to eller tre fly knyttet til dagens tema.
Kinas kommunistpartis 9. sentralkomité
'''Kinas kommunistpartis 9. sentralkomité''' var i sesjon fra 1969 til 1973. Partiet avholdt kun to plenarsesjoner i denne fireårsperioden.
Sentralkomiteen hadde 170 medlemmer og 109 alternerende medlemmer.
Kronologi
1. plenarsesjon
2. plenarsesjon
100 meter
100 meter er en sprintøvelse i friidrett. Det er den klassiske sprintdistansen, og den korteste distansen i mesterskap utendørs. Det er allment akseptert at den som holder verdensrekorden på 100 meter er verdens raskeste person. 100 meter-finalen i de olympiske leker gir en fortettet spenning som mangler sidestykke i idrettsverdenen. 100 meter for herrer har stått på OL-programmet i samtlige moderne olympiske leker og for kvinner fra og med 1928 i Amsterdam. Distansen inngår også i herrenes tikamp.
Bestetider i verden – kvinner
(oppdatert per 7. juli 2016)
Topp ti i Norge – menn
(oppdatert per 5. juli 2018)
Topp ti i Norge – kvinner
(oppdatert per 26. mai 2018)
Usikkerhetsstyring
Usikkerhetsstyring er aktiviteter for å systematisk identifisere, analysere, behandle og overvåke usikkerhet i et produkt, tjeneste eller prosjekt. Hensikten er å redusere trusler og maksimere muligheter. Usikkerhetsstyring muliggjør at kjente usikkerheter styres slik at "overraskelser og konsekvensen av disse kan reduseres". Verktøy for å identifisere usikkerheter som kan styres med usikkerhetsstyring er usikkerhetsanalyser og risiko- og sårbarhetsanalyser.
Bruk
Identifisering av usikkerhet kan omfatte tekniske, organisatoriske og finansielle faktorer, men også eksterne faktorer som myndighetskrav og marked.
Metoder
Det benyttes flere ulike metoder for å identifisere og kategorisere usikkerheter.
I usikkerhetsanalysen vurderes sannsynlighet og konsekvens for at usikkerhetsfaktorer inntreffer. Sannsynlighet multiplisert med konsekvens gir kritikalitet eller usikkerhetsindeks, som i prioritert rekkefølge gir usikkerhetsfaktorene som påvirker i størst grad. Med konsekvens menes her først og fremst for økonomi, men det kan også omfatte tid, ulykker og omdømme. I usikkerhetsstyring skilles det ofte mellom kvalitativ og kvantitativ analyse. En kvantitativ analyse er numerisk analyse som bidrar til å tallfeste økonomisk og tidsmessig risiko i form av sannsynlig sluttkostnad og tidspunkt for ferdigstillelse.
I det usikkerhetsfaktorene er identifisert og analysert velges strategi for behandling av usikkerhet:
Strategi følges opp av konkrete tiltak skal beskrives konkret og knyttes til umiddelbare aksjoner eller planer for usikkerheter som kan inntreffe senere. En kvalitativ analyse med tiltak kan oppsummeres i enkle risikoregistre/riskregistre.
Usikkerhetsbildet overvåkes kontinuerlig for å vurdere om valgt strategi og tiltak har effekt, samt for å avdekke nye usikkerhetsfaktorer.
Leona Machálková
Leona Machálková (født 24. mai 1967 i Zlín) er en tsjekkisk sanger og skuespiller.
Roller
Andre musikaler:
Regnbuelori
Regnbuelori (latin: Trichoglossus haematodus) er en art av australasiatiske papegøyefugler. Den tilhører undergruppen Trichoglossus innenfor papegøyegruppen lorier blant sanne papegøyer innenfor superfamilien Psittacoidea. I Australia er den vanlig på østkysten, fra Queensland til Sør-Australia og det nordvestlige Tasmania. Ellers er den utbredt i Papua Ny-Guinea, Ny-Caledonia, Salomonøyene og Vanuatu. Dens habitat er regnskogene, bushen langs kystene og skoger med lav tetthet som danner åpne habitater. Arten har blitt importert til Perth i Australia, Auckland i New Zealand og Hongkong i Kina.
Fickle Fatty’s Fall
Fickle Fatty's Fall er en amerikansk stumfilm fra 1915 regissert av Fatty Arbuckle.
Hemiphileurus illatus
Hemiphileurus illatus er en bille som hører til gruppen hornbiller i familien skarabider (Scarabaeidae).